Ens adaptem per continuar amb les funcions que tenim encomandes i intentem ser útils a la ciutadania
Aquestes setmanes atenem persones que han trobat, ara, moments de calma per fer endreça al lloc del seu confinament, on conserven els seus documents i arxius personals i familiars.
Per aquest motiu, i de manera complementària a la campanya general, que impulsa el conjunt del col·lectiu professional, principalment des dels arxius de proximitat, l'Arxiu Nacional està desenvolupant dos grans blocs de propostes relacionades, d'una banda, amb l'oferiment de consells tècnics de conservació i en el seu cas d'ingrés de documentació en un arxiu públic, i de l'altra, amb la voluntat de mostrar a ulls de la comunitat la importància i riquesa de la documentació, els serveis i els recursos que l'Arxiu Nacional té accessibles en línia.
Comprovem que el confinament és una oportunitat per a redescobrir els documents personals i familiars que conservem a casa ( ).
Algunes persones s'han posat en contacte amb l'Arxiu Nacional per tal d'avaluar i oferir-ne, en donació i en venda, documents que conserven i que creuen que podria ser d'interès que es conservessin als arxius públics.
El centre, sota el reclam "Confinats recuperem arxius, fem patrimoni!", ha anat difonent aquestes setmanes, a través dels seus perfils a les xarxes, notícies relatives als oferiments d'ingrés de documents a l'arxiu des de l'inici del confinament.
També l'Arxiu Nacional explica de quina manera, per exemple, continua a distància amb l'exercici de les seves funcions en relació al control de la conservació de la documentació, el tractament arxivístic i la tramitació administrativa del règim jurídic dels fons ingressats:
Pel que fa a les orientacions tècniques per a la intervenció de persones i famílies en l'endreça dels seus documents, l'Arxiu Nacional disposa de documents amb consells de bones pràctiques per a la conservació, condicionament i organització dels documents textuals, d'imatges i electrònics que dinfon en diversos formats d'infografia i/o vídeo.
Així mateix, el centre facilita una informació bàsica i de contacte a la seva web per a l'ingrés de documentació privada en un arxiu públic: http://anc.gencat.cat/ca/participa/Donacio-de-fons/
Amb l'objectiu esmentat abans de visualitzar la importància i riquesa de la documentació, els serveis i els recursos que l'Arxiu Nacional té accessibles en línia i per tant preparats per gaudir des de casa a cop de clic, l'etiqueta serveix aquests dies per presentar a través de diversos formats:
Així mateix, l'Arxiu Nacional posa a l'abast de tothom a través de la seva pàgina web ( http://anc.gencat.cat/ca/Difusio/publicacions/ ) el seu Butlletí periòdic, informació sobre les col·leccions de publicacions del centre en format paper i CD i enllaços a edicions digitals en diversos formats, a textos, catàlegs i opuscles editats per l'arxiu i a les col·leccions de recursos didàctics.
Edició digital gratuïta, novetat editorial de Sant Jordi 2020. http://anc.gencat.cat/ca/sant-jordi-2020/
Finalment, també a través de la seva pàgina pròpia a internet, l'Arxiu Nacional deixa a mans de tots els ciutadans diversos recursos multimèdia ( http://anc.gencat.cat/ca/Difusio/multimedia/ ), pensats per fer arribar els documents que conserva a un públic ampli de la manera més atractiva i amable possible: gigadocuments, rutes amb història, exposicions virtuals, galeries d'imatges i els vídeos disponibles al canal de youtube de l'Arxiu Nacional ( https://www.youtube.com/user/ArxiuNacionalCat ).
Confinats, recuperem patrimoni i ens esforcem per posar-lo més que mai a l'abast dels ciutadans.